Blaenavon

**Blaenavon** (velški: *Blaenafon* = "izvor rijeke") je naselje na izvoru rijeke Afon Llwyd, sjeverno od Pontypoola, u županiji Gwent na jugu Walesa, povijesna pokrajina Monmouthshire. Bleanavon je upisan na UNESCO-v popis mjesta svjetske baštine u Europi 2000. god. kao primjer izvrsno očuvanog industrijskog krajolika iz 19. stoljeća s rudnicima ugljena, kamenolomima, primitivnom željeznicom, visokim pećima, i potpunim radničkim naseljem koji su svjedoci doba kada je Južni Wales bio najveći svjetski proizvođač željeza i ugljena.

Bleanavon je zbratimljen s Coutrasom u Francuskoj 

## Historija

Bleanavon je iznikao oko željezare koja je otvorena 1788. godine, koja je imala prvi željeznički vijadukt na svijetu iz 1790. godine, a danas je dijelom pretvorena u muzej. Uslijedila je čeličana i niknuli su obližnji rudnici ugljena čije je radničko naselje naraslo u jednom trenutku na 20.000 stanovnika, ali nakon zatvaranja željezare 1900. godine, te ugljenokopa 1980. godine, populacija je opala i danas ju čine samo starije stanovništvo.

Nedavno se, nakon što je Industrijski krajolik Bleanavona postao UNESCO-va svjetska baština, pokušalo potaknuti turističku ponudu Bleanavona osnivanjem dvaju muzeja industrije, ali i proglašenjem Bleanavona drugim velškim "gradom knjige", poslije grada Hay-on-Wye. Iako su gradske vlasti glavnu ulicu (*Broad Street*) pretvorili u niz knjižnica s ponudom izvrsnih kniga, to nije bilo osobito uspješno, što zbog nepristupačnosti grada, što zbog toga što se grad Hay već etablirao kao velški grad knjige.

## Znamenitosti

Znamenitosti Bleanovona su:
* Big Pit muzej ugljena (velški: *Pwll Mawr: Amgueddfa Lofaol Genedlaethol*), jedan od lokaliteta ERIH-a (Europske rute industrijske baštine) je muzej posvećen velškoj baštini ugljenokopa tijekom industrijske revolucije. Muzej se nalazi u rudniku Big Pit ("Velika jama") koji je tračnicama povezan s gradom, a zatvoren je od 1980. godine samo da bi već 1983. postao muzejom otvorenim za javnost.
* Bleanovonska željezara je mjesto gdje su Sidney Gilchrist Thomas i njegov rođak Percy Gilchrist od 1875.-78. godine eksperimentirali s proizvodnjom čelika rabeći jeftinu sulfornu željeznu rudaču, niske kvalitete, kako bi dobili kvalitetan čelik u tehnološkom procesu koji se danas zove po njima "Gilchrist-Thomas proces" (Bessemer proces). Proces se sastoji u uklanjanju nečistoća iz željeza oksidacijom, tj. upuhavanjem zraka kroz istopljeno željezo koje ujedno podiže temperaturu željeza i čuva ga otopljenim. 
* Tračnice Pontypool-Bleanavon (*Rheilffordd Pont-y-pŵl a Blaenafon*)su kratke povijesne tračnice od Colliery visoke peći uzbrdo i sjeverno do malenog muzeja rudarskih svjetiljki *Whistle Stop* i južno do grada Bleanavona. One su samo turistička atrakcija jer je Bleanavon davno izgubio svoje dvije postaje, još 1962. godine.
* Bleanavonski centar svjetske baštine, smješten u Radničkom domu
* Bleanavonski muški hor
* Povijesne šetnice Bleanavonskim planinama


file:Nora.JPG|Lokomotiva Nora br. 5. u muzeju Big Pit
file:Blaenafon Ironworks -two furnaces-24May2008.jpg|Dvije peći čeličane
file:Blaenafon Water Balance Tower-24May2008.jpg|Voden-toranj čeličane
file:Pontypool & Blaenavon Railway.jpg|Tračnice Pontypool-Bleanavon
file:Rail Blaenavon Steel 1885.jpg|Tračnica u Švedskoj koja je proizvedena u Bleanavonu 


## Povezano
* Saltaire
* Crespi d'Adda
* Mlinovi doline Derwent
* New Lanark

## Reference

## Vanjske veze

* Gradsko vijeće Blaenavona  
* Stare fotografije Blaenavona 
* Velški ugljenokopi - povijest i činjenice 
* Time Team - Izgubljeni vijadukt 
* Fotografije iz zraka Blaenavona 1999.